钦定古今图书集成/明伦汇编/闺媛典/第320卷 > 皇清五十三 > 陈祥龙妻沈氏
## 钦定古今图书集成/明伦汇编/闺媛典/第320卷 > 皇清五十三 > 陈祥龙妻沈氏

按《海宁县志》：“沈氏，陈祥龙妻。年二十九，夫亡，一恸而绝。懿戚力救之，复苏。时舅姑在堂，三子俱幼，计口不下中人之家。氏仰事俯育，至不克举火，而洗腆必当二人意。于群姒间和好无间，饔飧迭炊，夜共一灯，织作率以为常。时勗儿辈曰：‘我于父母家一切银钱，出入是稽，不私自留。比归，尔父萧然贫困，亦甘之如素。‘人之有德于我不敢忘’’” ，非意相干，顺受而已。年八十终，乡族重之。